6. ΠΡ ΑΞΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ της 28/28 Ιουλ. 1978 (ΦΕΚ Α΄ 117) Περί αποκαταστάσεως ζημιών εκ των σεισμών 1978 εις περιοχήν Βορ. Ελλάδος και ρυθμίσεως συναφών θεμάτων. Κυρώθηκε από το Νόμ. 867/7-7 Φεβρ. 1979 (ΦΕΚ Α' 24), (κατωτ. αριθ. 7). Άρθρ.16.-"1.Ιδρύεται Ν.Π.Δ.Δ, με τίτλο Iνστιτούτο Τεχνικής Σεισμολογίας και Αντισεισμικών Κατασκευών (ΙΤΣΑΚ) και έδρα τη Θεσσαλονίκη. Το Ινστιτούτο έχει πλήρη διοικητική και οικονομική αυτοτέλεια. Ο Υπουργός Δημοσίων Έργων ασκεί την κρατική εποπτεία, σύμφωνα με τις διατάξεις του άρθρου αυτού και των κανονιστικών πράξεων που προβλέπει. 2.Σκοπός του Ινστιτούτου είναι η εφαρμοσμένη έρευνα στους τομείς της τεχνικής σεισμολογίας και των αντισεισμικών κατασκευών και η ανάπτυξη τεχνολογίας για την ελαχιστοποίηση των συνεπειών των σεισμών. Το ΙΤΣΑΚ αναλαμβάνει τις εργασίες που εμπίπτουν στο σκοπό του και που του αναθέτει ο ΟΑΣΠ, ο οποίος μπορεί να κανονίζει και τη δαπάνη ή το μέρος αυτής που θα καταβάλει στο ΙΤΣΑΚ για τις εργασίες αυτές. Το ΙΤΣΑΚ μπορεί επίσης να αναλαμβάνει εργασίες που εμπίπτουν στο σκοπό του από κρατικούς και ημικρατικούς φορείς της ημεδαπής ή αλλοδαπής ή οποιουδήποτε τρίτου, με βάση συμβάσεις που συνάπτει κάθε φορά μαζί τους. 3.Το Ινστιτούτο διοικείται από Διοικητικό Συμβούλιο που αποτελείται από: α)Τον Πρόεδρο και τον Αντιπρόεδρο πού είναι επιστήμονες με διοικητικές ικανότητες. β)Έναν εκπρόσωπο του ΟΑΣΠ που υποδεικνύεται με τον αναπληρωτή του από το Διοικητικό Συμβούλιο του ΟΑΣΠ. γ)Ένα μέλος πού υποδεικνύεται, με τον αναπληρωτή του από το Τεχνικό Επιμελητήριο Ελλάδας. δ)'Ενα μέλος που υποδεικνύεται με τον αναπληρωτή του από τους εργαζόμενους στο ΙΤΣΑΚ. (Αντί για τη σελ. 527(β) – 538,02) Σελ. 527(γ) Τεύχος 1163 – Σελ. 79 Αντισεισμικός Κανονισμός 23.Ε.γ.1-6 ε)Τέσσερα μέλη με ισάριθμους αναπληρωτές που είναι επιστήμονες με αποδεδειγμένη γνώση και εμπειρία στα θέματα που συμβάλλουν στην εκπλήρωση του σκοπού του ΙΤΣΑΚ. 4.Με Π.Δ/τα που εκδίδονται με πρόταση των Υπουργών Προεδρίας της Κυβέρνησης, Δημοσίων Έργων και Οικονομικών καθορίζονται οι πόροι του ΙΤΣΑΚ, η οργάνωση των υπηρεσιών του, που δεν είναι αναγκαίο να ταυτίζεται με τη συνηθισμένη δομή οργανώσεως δημόσιας υπηρεσίας ή Ν.Π.Δ.Δ., οι οργανικές θέσεις κατά κλάδους και βαθμούς του τακτικού προσωπικού, ο αριθμός των θέσεων ειδικού επιστημονικού ερευνητικού προσωπικού και τεχνικού και βοηθητικού προσωπικού πού πληρούται με σχέση εργασίας ιδιωτικού δικαίου και κάθε αναγκαία για τη λειτουργία του Ινστιτούτου λεπτομέρεια. Με τα πιο πάνω Π.Δ/τα καθορίζονται επίσης ο αριθμός των θέσεων του μόνιμου ερευνητικού προσωπικού, το οποίο διακρίνεται στις βαθμίδες Ερευνητή, Αναπληρωτή Ερευνητή, Επίκουρου Ερευνητή και Δόκιμου Ερευνητή, η αντιστοιχία των βαθμίδων αυτών και των αποδοχών τους προς τις αντίστοιχες βαθμίδες του διδακτικού ερευνητικού προσωπικού των Ανώτατων Εκπαιδευτικών Ιδρυμάτων, τα προσόντα και ο τρόπος για το διορισμό ή την πρόσληψη και την εξέλιξη του προσωπικού αυτού, στο οποίο κατά τα λοιπά εφαρμόζονται ανάλογα οι διατάξεις του Υπαλληλικού Κώδικα. 5.Το ΙΤΣΑΚ μπορεί να μετακαλεί για ειδικές ερευνητικές ανάγκες ως επισκέπτες ερευνητές και για διάστημα όχι μεγαλύτερο των δύο ετών έλληνες ή ξένους επιστήμονες. Η μετάκληση επισκεπτών ερευνητών γίνεται με απόφαση του Διοικητικού Συμβουλίου πού κανονίζει και όλους τους όρους της σύμβασης έργου και της αμοιβής με την επιφύλαξη των διατάξεων της παρ. 2 του άρθρ. 22 του Νόμ. 1288/1982 (ΦΕΚ 120Α). Το ανώτατο όριο των αμοιβών των επισκεπτών ερευνητών καθορίζεται με κοινή απόφαση των Υπουργών Δημοσίων Έργων και Οικονομικών, ύστερα από πρόταση του Διοικητικού Συμβουλίου του ΙΤΣΑΚ. 6.Το ΙΤΣΑΚ μπορεί να αναθέτει μέρος συγκεκριμένου προγράμματος έρευνας ή μελέτης σε ειδικούς επιστήμονες ή φορείς ή να συνεργάζεται με αυτούς για το σκοπό αυτόν. Οι όροι των αναθέσεων εγκρίνονται σε κάθε συγκεκριμένη περίπτωση από το Διοικητικό Συμβούλιο του ΙΤΣΑΚ και δεν έχουν εφαρμογή στην περίπτωση αυτή οι διατάξεις περί αναθέσεως μελετών του Δημοσίου κ.λ.π. 7.Όλων των Υπηρεσιών του Ινστιτούτου προΐσταται ο Διευθυντής του, μετακλητός υπάλληλος, με βαθμό β των ειδικών θέσεων. Ο Διευθυντής ορίζεται από το Διοικητικό Συμβούλιο και συμμετέχει σ' αυτό ως εισηγητής χωρίς ψήφο. Σελ. 528(γ) Τεύχος 1163 Σελ. 80 8.Μέχρι να επανδρωθούν οι υπηρεσίες του Ινστιτούτου, οι ανάγκες του σε προσωπικό μπορεί να καλύπτονται με διάθεση προσωπικού του Υπουργείου Δημοσίων Έργων". Το άρθρ. 16, που είχε αντικατασταθεί από το άρθρο έβδομο Νόμ. 867/1979 αντικαταστάθηκε και πάλι ως άνω από το άρθρ. 12 Νόμ. 1349/1983, ΦΕΚ Α' 52 (κατωτ. αριθ. 11). Για τις λοιπές διατάξεις βλ. τόμ. 35 σελ. 280,101. 